Lyrics - The Twa Corbies

As I was walking a' alane,
I heard twa corbies makin' a mane.
The tane untae the tither did say,
Whaur sail we gang and dine the day, O.
Whaur sail we gang and dine the day?

It's in ahint yon auld fail dyke
I wot there lies a new slain knight;
And naebody kens that he lies there
But his hawk and his hound, and his lady fair, O.
But his hawk and his hound, and his lady fair.

His hound is to the hunting gane
His hawk to fetch the wild-fowl hame,
His lady ta'en anither mate,
So we may mak' our dinner swate, O.
So we may mak' our dinner swate.